## Metrovalencia va registrar més de 5,8 milions de viatgers durant el mes d’agost passat

*** Respecte a 2023 s’ha aconseguit un increment del 13,27 %, que suposa un augment de 682.693 usuaris
* La línia 3 va ser la més utilitzada amb més d’un milió de desplaçaments i Xàtiva l’estació amb més trànsit, amb 406.035 moviments
* TRAM de Castelló va aconseguir 189.173 usuaris, un 5 % més que l’agost de 2023**

Ferrocarrils de la Generalitat Valenciana (FGV) va registrar el mes d’agost passat 5.827.428 usuaris en la xarxa de Metrovalencia, cosa que significa un increment del 13,27 % respecte al mateix període de l’any passat i 682.693 desplaçaments més.

En conjunt, FGV va sumar el mes d’agost passat, entre Metrovalencia i TRAM d’Alacant, un total de 7.636.650 passatgers, la qual cosa representa un augment de l’11,54 % respecte al mateix mes de 2023.

A l’agost, les sis línies de metro van sumar 4.901.013 desplaçaments i les quatre de tramvia van aconseguir 926.415 moviments. La jornada de més volum de trànsit va ser el dia 2, amb 225.204 passatgers.

La línia de metro que més viatgers va acumular va ser la línia 3 (Rafelbunyol/Aeroport) amb 1.070.501 viatgers, mentres que en les línies tramviàries la línia 4 (Mas del Rosari / Doctor Lluch) va ser la més utilitzada amb 470.752 viatgers.

Pel que fa al trànsit per estacions, Xàtiva (L3, L5 i L9) se situa en primer lloc amb 406.035 desplaçaments, seguida de Colón (L3, L5, L7 i L9) amb 318.483, i en tercer lloc Plaça Espanya (L1 i L2), amb 192.472.

Entre les parades del tramvia, destaca com a més concorreguda la de la línia 10 Alacant, amb 52.294 desplaçaments; seguida de Pont de Fusta, amb 47.723 usuaris, i en tercera posició Ciutat Arts i Ciències-Justícia, amb 47.134.

**TRAM de Castelló**

Pel que fa a TRAM de Castelló, a l’agost es va registrar un increment del 5 % respecte al mateix període de l’any passat. En concret, el TRAM de Castelló va ser utilitzat per 189.173 usuaris i es van realitzar 6.728 servicis.

Fecha: 15/09/2024